 ንስለ ድሕንነቱ ሽሙ ክጥቀስ ፍቓደኛ ዘይኾነ ነባሪ እታ ከተማ ብርክት ዝበለ ንብረት ተወለድቲ ብሄራት ቅማንትን ትግራይን ከምዝዓነወ ብምግላጽ ብዙሓት ካብ ቤት ንብረቶም ከምዝተመዛበሉ ገሊጹ እዚ ዝተወሰኑ ምሊሻታት ዘለውዎ ብ ጎበዝ ኣለቃ ተባሂሎም ዝጽውዑ ሰባት ዝምራሕ ኾይኑ ትሕቲ 18 ዕድሚኦም ህጻናት ዝሳተፍሉ ዘለው ዓመጽዩ እዚኦም ሕብረተሰብ ክውክሉ ዘይኽእሉ ፖለቲካዊ መኽሰብ ንምርካብ ዝደለዩ ካበይዮም ዘይትፈልጦም ሰባት ዘብጽሑዎ ጉድኣትዩ ይብል እቲ ነባሪ እቲ ኸባቢ ዝኾነ ተወላዲ ትግራይ ብቲ ዝተፈጠረ ጸገም ብርክት ዝበለ ንብረትን ኣብያተ ንግድን ከምዝዓነወውን ይገልጽ እዚ ናይ ኣምሓራ መሬትዩ ቅማንትን ትግራዋይን ይውጻእ ዝብሉ ጭርሖታት ነይሮም በዚ ምኽንያት ተወለድቲ ብሄረሰብ ቅማንት ዝውንንዎም ካብ 5-6 ዝበጽሑ ዱካናትን ንብረትን ዓንዮም ካብ ተጋሩ ድማ ክልተ ሱፐር ማርኬት ሆቴል ድኳናትን ባህላዊ ክዳውንቲ መሸጢን ካብ ጠቕሚ ወጻኢ ኾይኖምዮም ኢሉ ክሳብ ሕዚ ዝሞተ ወይ ኣካላዊ መጉዳእቲ ዝበጽሖ ትግራዋይኳ እንተዘይሃለወ ልዕሊ ብዓሰርተታት ዝቑጸሩ ተጋሩ ግና ገለባት ናብ ዝተብሃለ ከባቢ ሱዳን ከምዝሃደሙ እቶም ንቢቢሲ ሓበሬታ ዝሃቡ ሰባት ይገልጹ ይኹንምበር ትምሊ ኣጋምሸት ኣብታ ከተማ ኣብ ቤተክርስትያን ቅዱስ ገብርኤል: ሓደ ሓረስታይ ተወላዲ ብሄረሰብ ቅማንት: ኣብ ማሕረስ ውዒሉ ናብ ቤቱ እንትምለስ ከምዝተቐተለ መሰኻኽር ዓይኒ ንቢቢሲ ገሊፆም ሰብ መዚ ክልል ኣምሓራ እንታይ ይብሉ? 